### Β. ΥΠΟΔΕΙΓΜΑΤΑ ΣΧΕΔΙΩΝ ΔΡΑΣΗΣ ΤΟΥ ΤΜΗΜΑΤΟΣ ΑΝΑ ΘΕΜΑΤΙΚΟ ΚΥΚΛΟ

### Β3. Σχέδιο Δράσης του Τμήματος Στ - Θεματικός Κύκλος «Ενδιαφέρομαι και Ενεργώ»

|  |  |
| --- | --- |
| dexiotites | **ΠΛΑΤΦΟΡΜΑ 21+: ΕΡΓΑΣΤΗΡΙΑ ΔΕΞΙΟΤΗΤΩΝ**  **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2022-2023**  **Σελ. 1** |
| **Σχολείο:** | Δημοτικό Σχολείο Νέων Ρόδων |
| **Τάξη:** | Στ΄ |
| **Τμήμα:** | \_ |
| **Αριθμός μαθητών:** | 15 |
| **Συνολικός αριθμός εκπαιδευτικών που συνεργάζονται:** | 1 |
| **Στοιχεία**  **εκπαιδευτικών (Ονομ/νυμο,**  **Ειδικότητα):** | Γκάγκαλη Αθανασία ΠΕ 70 (Δασκάλα) |
| **Βασικός προσανατολισμός του ετήσιου Σχεδίου Δράσης (ανάγκες μαθητών/τριών, όραμα σχολείου)** | |
| *Τέσσερις κύκλοι μας <<μαθαίνουν>> τη ζωή* | |

|  |
| --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2022-23** |

**Β3. Σχέδιο δράσης του Τμήματος-Θεματικός Κύκλος «Ενδιαφέρω και Ενεργώ-Κοινωνική Συναίσθηση και Ευθύνη»**

|  |  |
| --- | --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2022-23** | |
|  |  |
| Ενδιαφέρομαι και Ενεργώ - Κοινωνική Συναίσθηση και Ευθύνη | **Θεματικός Κύκλος:**  **Ενδιαφέρομαι και Ενεργώ- Κοινωνική Συναίσθηση και Ευθύνη**  Επιμέρους Θεματικές Ενότητες/Υποενότητες:  Συμπερίληψη – Αλληλοσεβασμός- Διαφορετικότητα |
| **Τίτλος/τίτλοι προγραμμάτων** | **Ο δικός μας τίτλος**  «Το σχολείο της συμπερίληψης: Η αναπηρία ως αφορμή |
| **Στόχοι Σχεδίου Δράσης** | Οι μαθητές/ριες με βιωματικό τρόπο, εφαρμόζοντας διερευνητικές και ανακαλυπτικές διαδικασίες μπαίνουν στη θέση του άλλου. Αναστοχάζονται κριτικά και αποδομούν στερεοτυπικούς και περιοριστικούς τρόπους σκέψης. Εργάζονται ομαδικά, συζητούν, προβληματίζονται, κατασκευάζουν και παρουσιάζουν. 4 Αναλαμβάνουν πρωτοβουλίες και προτείνουν ιδέες για ένα πιο δημοκρατικό σχολείο.  1. Δεξιότητες της κοινωνικής ζωής ( κοινωνικές δεξιότητες, ενσυναίσθηση και ευαισθησία)  2. Δεξιότητες της ψηφιακής ιθαγένειας (χρήση ψηφιακών μέσων)  3. Δεξιότητες διαμεσολάβησης και κοινωνικής ενσυναίσθησης (ενσυναίσθηση και ευαισθησία) |
| **Ακολουθία εργαστηρίων** | |
| **Εργαστήριο 1** | **«Όλοι διαφορετικοί, όλοι ίσοι»**  Οι μαθητές/ριες σε μία λευκή κόλλα Α4 κάνουν το περίγραμμα της παλάμης και των δύο χεριών τους και κόβουν με ψαλίδι γύρω γύρω το περίγραμμα. Σε κάθε δάχτυλο της πρώτης παλάμης γράφουν κάτι που μπορούν να κάνουν και σε κάθε δάχτυλο της δεύτερης παλάμης γράφουν κάτι που δεν μπορούν να κάνουν. Έτσι καταγράφουν 5 πράγματα που μπορούν να κάνουν και 5 πράγματα που δεν μπορούν να κάνουν. Στην ολομέλεια οι μαθητές/ριες παρουσιάζουν τον εαυτό τους και τις παλάμες τους και συζητούν για τις ομοιότητες αλλά και τις διαφορές που έχουν μεταξύ τους. Στη συνέχεια οι μαθητές/ριες καλούνται να δουν την πρώτη παλάμη (με όσα μπορούν να κάνουν) σα να ήταν το ανοιξιάτικο φύλλο ενός δέντρου και να τη χρωματίσουν ανάλογα. Η δεύτερη παλάμη (με όσα δεν μπορούν να κάνουν), θα μπορούσε να είναι το φθινοπωρινό φύλλο ενός δέντρου και χρωματίζεται ανάλογα. Το κάθε παιδί τοποθετεί το ανοιξιάτικο φύλλο της μίας παλάμης στα κλαδιά ενός δέντρου και το φθινοπωρινό φύλλο της άλλης παλάμης τοποθετείται στο έδαφος. Όλα τα φύλλα είναι χρήσιμα στο δέντρο. Τα δυνατά μας σημεία τα ενισχύουμε και τις αδυναμίες μας τις αναγνωρίζουμε και τις αποδεχόμαστε. Όσο πιο διαφορετικά τα άτομα, τόσο πιο πλούσια είναι η ομάδα της τάξης. Τέλος oι μαθητές/ριες συναποφασίζουν για το όνομα της τάξης τους και τον τίτλο του συνεργατικού έργου «Το δέντρο…» |
| **Εργαστήριο 2** | **«Και αν ήσουν εσύ;»**  1η δραστηριότητα :Ιδεοθύελλα- Εννοιολογικός χάρτης Α) «Τι είναι η αναπηρία; Ποιες αναπηρίες γνωρίζεις» Β)«Τι είναι οι ειδικές εκπαιδευτικές ανάγκες; Ποιες ειδικές εκπαιδευτικές ανάγκες γνωρίζεις»; Γ) «Τι θα ήθελες να μάθεις για αυτό το θέμα;» Οι απαντήσεις των παιδιών καταγράφονται σε εννοιολογικό χάρτη σε χαρτόνι ή στο coggle.it . Αυτός ο αρχικός εννοιολογικός χάρτης θα αξιοποιηθεί και στο 7ο Εργαστήριο κατά την αξιολόγηση.  2η δραστηριότητα: Σταθμοί εργασίας Οι μαθητές/ριες χωρίζονται σε 5 ομάδες επιλέγοντας κάρτες διαφορετικού χρώματος και μοιράζονται ρόλοι στην ομάδα (παρουσιαστής, γραμματέας, συντονιστής χρόνου, παρατηρητής, μέλος). Θα παραμείνουν στην ίδια ομάδα σε όλα τα εργαστήρια αλλά οι ρόλοι θα αλλάζουν κυλιόμενα σε κάθε εργαστήριο. Ταυτόχρονα κατανέμονται στους 5 σταθμούς εργασίας. Οι ομάδες- σταθμοί εργασίας αντιστοιχούν 1. στην οπτική αναπηρία, 2. στην ακουστική αναπηρία, 3. στην κινητική αναπηρία 4. στο φάσμα αυτισμού και 5. στις μαθησιακές δυσκολίες. Η κάθε ομάδα θα περάσει και από τους 5 σταθμούς με κυκλικό τρόπο. Κάθε μαθητής/ρια έχει μία φόρμα αυτοαξιολόγησης που συμπληρώνει ατομικά πριν μετακινηθεί στον επόμενο σταθμό εργασίας. Σε κάθε σταθμό, η κάθε ομάδα παραμένει 5 λεπτά. Ο/η εκπαιδευτικός κρατά το χρόνο και με ηχητικό σήμα δηλώνει τη δεξιόστροφη μετακίνησή των μαθητών/ριών στον επόμενο σταθμό εργασίας. Η δραστηριότητα τελειώνει όταν όλες οι ομάδες έχουν περάσει από όλους τους σταθμούς εργασίας και έχουν συμπληρώσει τη φόρμα αυτοαξιολόγησης. Στην ολομέλεια της τάξης γίνεται συζήτηση για το θέμα και τα αρχικά ερωτήματα των παιδιών αλλά και για: α) για τις δυσκολίες που αντιμετώπισαν οι μαθητές/ριες στους σταθμούς εργασίας, β) για τις απαντήσεις τους στη φόρμα αυτοαξιολόγησης και γ) για τα συναισθήματά τους. Σε χαρτόνι ο εκπαιδευτικός καταγράφει με διαφορετικό χρώμα, μέσα σε κύκλο, τα συναισθήματα των παιδιών, για το πώς ένιωσαν και τον αναρτά στον τοίχο, γιατί θα εμπλουτιστεί στα επόμενα εργαστήρια. Εναλλακτικά τα συναισθήματα των μαθητών/ριών καταγράφονται ψηφιακά σε padlet, canva. |
| **Εργαστήριο 3** | **«Από το πρόβλημα στις ανάγκες»**  Οι μαθητές/ριες έχουν κατανεμηθεί σε 5 ομάδες στο προηγούμενο εργαστήριο αναλαμβάνοντας 5 διαφορετικές εκπαιδευτικές ανάγκες. Αρχικά εργάζονται αρχικά ατομικά, στη συνέχεια ομαδικά και κατόπιν στην ολομέλεια. Ατομικό επίπεδο: «Ζωγραφίστε ένα στιγμιότυπο από την καθημερινότητα του ατόμου με ειδικές εκπαιδευτικές ανάγκες που έχει αναλάβει να διερευνήσει η ομάδα σας». Οι μαθητές/ριες αρχικά ζωγραφίζουν ατομικά σε μια σελίδα Α4. Στη συνέχεια καταγράφουν τις απαντήσεις τους στις ερωτήσεις:1)«Κι αν ήσουν εσύ αυτό το άτομο, τι θα ήθελες να πεις;» σε κίτρινο Post it 2)«Κι αν ήσουν εσύ ο γονέας του παιδιού, τι θα ήθελες να πεις;» σε πορτοκαλί Post it 3)«Κι αν ήσουν ο/η συμμαθητής/ρια του παιδιού, τι θα ήθελες να πεις;» σε γαλάζιο Post it 4)«Κι αν ήσουν εσύ ο/η εκπαιδευτικός του παιδιού, τι θα ήθελες να πεις;» σε πράσινο Post it. Επίπεδο ομάδας: Οι μαθητές/ριες συζητούν στην ομάδα για τις ζωγραφιές τους. Σε padlet, canva ή σε χαρτί κάνσον κάνουν κολάζ με τα έργα τους και συναποφασίζουν για τον τίτλο του συλλογικού έργου τους. Κατόπιν συζητούν για τις φράσεις που έγραψαν στα χρωματιστά Post it και τα κολλούν αντίστοιχα σε κόλες Α3, δίπλα στο κολάζ τους με τη σειρά και ανά χρώμα. Ολομέλεια: Οι 5 ομάδες αναρτούν τα 5 συλλογικά έργα στον τοίχο της αίθουσας. Ξεκινά η εικαστική περιήγηση και κάθε ομάδα παρουσιάζει με τη σειρά τα έργα και τις σκέψεις της. Οι μαθητές/ριες των άλλων ομάδων προτείνουν εναλλακτικούς τίτλους και σκέψεις. Ακολουθεί συζήτηση και αναστοχασμός:-Ποιο είναι το φύλο και η ηλικία του ατόμου που ζωγράφισαν; Ποιο είναι το πλαίσιο μέσα στο οποίο ζωγράφισαν (σπίτι, σχολείο, φύση, πόλη, κλπ;) -Ποιες είναι οι απαντήσεις των παιδιών στις ερωτήσεις για τις ανάγκες;(Είναι φράσεις οίκτου, ενδυνάμωσης, ενθάρρυνσης;)-Πώς ένιωσαν; Τα συναισθήματα των παιδιών καταγράφονται σε ομόκεντρο κύκλο και εμπλουτίζουν τον κύκλο των συναισθημάτων του προηγούμενου εργαστηρίου. |
| **Εργαστήριο 4** | **«Από το ατομικό στο κοινωνικό μοντέλο αναπηρίας»**  Συνέντευξη Αργύρη Κουμτζή «Με δύναμη τη θέληση» (από 0:47 έως7:02) και (από 12:20 έως 15:40) στο TEDx AUEB <https://www.youtube.com/watch?v=mxQ1LSJvgxU>. Οι ομάδες παρακολουθούν το 10 λεπτο απόσπασμα από το βίντεο και εργάζονται ταυτόχρονα για 5 λεπτά για να απαντήσουν στις ερωτήσεις ως εξής: 1η ομάδα: Πώς περιγράφει ο Αργύρης τον εαυτό του; Ποια είναι τα χαρακτηριστικά του; 2η ομάδα: Ποιες είναι οι ανάγκες του Αργύρη; 3η ομάδα: Τι κατάφερε ο Αργύρης να κάνει; 4η ομάδα: Τι θα ήθελε να δει να συμβαίνει στην εκπαίδευση; 5η ομάδα: Τι θα ήθελε να δει να συμβαίνει στην κοινωνία; Στη συνέχεια κάθε ομάδα κάνει 3λεπτη παρουσίαση. Τα άτομα με αναπηρία παρουσιάζονται: α) ως ήρωες ζωής β) ως άτομα με μοναδικό σημείο αναφοράς της ταυτότητάς τους την αναπηρία τους. Ακολουθεί συζήτηση για το δίλημμα ΑΜΕΑ ή ΑμεΑ και τη μετάβαση από το ατομικό στο κοινωνικό μοντέλο αναπηρίας. Σε έναν νέο ομόκεντρο κύκλο συναισθημάτων προστίθενται νέα συναισθήματα που προκύπτουν. |
| **Εργαστήριο 5** | **«Συμπερίληψη: Από τις αξίες στα δικαιώματα»**  1η Δραστηριότητα :Δίνεται στους/στις μαθητές/ριες το φύλλο εργασίας 2 και το συμπληρώνουν στις ομάδες τους. Ακολουθεί παρουσίαση των ομάδων και συζήτηση σχετικά με : 1.Είναι δίκαιη η ισότητα ευκαιριών; 2.Τι σημαίνει Ισότιμη ευκαιρία; διαφορετική βοήθεια- ίδιο αποτέλεσμα 3.Τι είναι η συμπερίληψη; άρση φραγμών και εμποδίων Στη συνέχεια αποσαφηνίζεται η έννοια του αποκλεισμού, του διαχωρισμού, της ένταξης και της συμπερίληψης  2η Δραστηριότητα: Δίνεται στους/στις μαθητές/ριες το φύλλο εργασίας 3 και το συμπληρώνουν στις ομάδες τους. Οι μαθητές/ριες στην κάθε ομάδα επιλέγουν τις 2 αξίες που είναι πιο σημαντικές για τη συμπερίληψη και καταλήγουν στις 10 αξίες της τάξης που είναι κοινά αποδεκτές με ψηφοφορία.  3η Δραστηριότητα: Αν η συμπερίληψη ήταν δέντρο. Οι ρίζες θα ήταν οι αξίες. Οι λέξεις θα ήταν ο κορμός και οι πράξεις τα κλαδιά του δέντρου. Οι μαθητές/ριες με αφορμή μία αξία, λένε λέξεις και πράξεις που σχετίζονται με την αξία αυτή και σχηματίζουν το λεξόδεντρο της συμπερίληψης. Υπογραμμίζεται ότι οι αξίες μολονότι δεν είναι ορατές επηρεάζουν την ορατή συμπεριφορά, τις λέξεις και τις πράξεις των ατόμων. Τέλος συνδυάζοντας τις αξίες και τις συμπεριφορές οι μαθητές/ριες καταγράφουν τη διακήρυξη της συμπεριληπτικής τάξης. |
| **Εργαστήριο 6** | **«Το σχολείο για όλα τα παιδιά, με όλα τα παιδιά»**  Οι μαθητές/ριες συνεχίζουν να δουλεύουν σε 5 ομάδες. Για τη συγκεκριμένη δραστηριότητα τα παιδιά καλούνται να σκεφτούν τους χώρους του σχολείου μέσα από τα μάτια ενός ατόμου με αναπηρία και να εντοπίσουν σημεία ή στοιχεία που αποτελούν εμπόδια στην πρόσβαση και τη συμμετοχή. Κάθε ομάδα εξετάζει τα εμπόδια και τις δυσκολίες που θα αντιμετώπιζε στο σχολείο το άτομο με την αναπηρία/ειδικές εκπαιδευτικές ανάγκες που διερευνά η ομάδα του. Οι μαθητές/ριες αφού εντοπίσουν τα εμπόδια και τους φραγμούς στο σχολείο τους, προτείνουν ιδέες για να γίνει το σχολείο τους πιο συμπεριληπτικό. Στην ολομέλεια της τάξης παρουσιάζονται τα συμπεράσματα της κάθε ομάδας και ζωγραφίζουν όλοι μαζί συνεργατικά το σχολείο της συμπερίληψης σύμφωνα με τις αλλαγές που έχουν προτείνει. |
| **Εργαστήριο 7** | **«Βάζω στόχους-Προχωρώ»**  1η Δραστηριότητα: Οι μαθητές/ριες απαντούν στις ερωτήσεις Α. «Τι είναι η αναπηρία; Β. «Τι είναι οι ειδικές εκπαιδευτικές ανάγκες; Γ. «Τι έμαθες για αυτό το θέμα;» και τις συγκρίνουν με τις απαντήσεις που έδωσαν στο 2ο εργαστήριο.  2η Δραστηριότητα: Στο χαρτόνι με τα συναισθήματα που είναι αναρτημένο στον τοίχο ή στο canva, padlet από το 2ο Εργαστήριο, στον τελικό εξωτερικό ομόκεντρο κύκλο καταγράφονται τα νέα συναισθήματα των μαθητών/ριών. |
| **Προσαρμογές για τη συμμετοχή και την ένταξη όλων των μαθητών/τριών** | Όπου είναι απαραίτητο, δίνεται το υλικό σε πολύγλωσση μορφή. |

|  |  |
| --- | --- |
| **Φορείς και άλλες συνεργασίες που θα**  **εμπλουτίσουν το πρόγραμμά μας** |  |
| **Τελικά προϊόντα που παρήχθησαν από τους/τις μαθητές/τριες κατά τη**  **διάρκεια των εργαστηρίων** | (Θα συμπληρωθεί με το πέρας του προγράμματος) |
| **Εκπαιδευτικό υλικό και**  **εργαλεία που παρήχθησαν από τους/τις μαθητές/τριες κατά τη διάρκεια των**  **εργαστηρίων** | (Θα συμπληρωθεί με το πέρας του προγράμματος) |
| **Αξιολόγηση - Αναστοχασμός πάνω στην υλοποίηση** | Ο/η εκπαιδευτικός καταγράφει σε κλείδα παρατήρησης ή σε ημερολόγιο την αλληλεπίδραση των μαθητών/ριών στην ομάδα, στην ολομέλεια και τις δυναμικές των σχέσεων που διαμορφώνονται στην τάξη. Σημειώνει στοιχεία για τις γνώσεις, τις δεξιότητες, τις στάσεις, τις αξίες και τα συναισθήματα των μαθητών/ριών και την πρόοδό τους. Οι εκτιμήσεις και οι παρατηρήσεις του εκπαιδευτικού συγκρίνονται με τις απαντήσεις των μαθητών/ριών στα φύλλα αυτοαξιολόγησης. Κατά τη διάρκεια του τελευταίου εργαστηρίου, οι μαθητές/ριες διατυπώνουν τις απόψεις τους για το Πρόγραμμα, τι τους άρεσε, τι τους δυσκόλεψε και τι θα άλλαζαν. Επίσης συζητούν για τον τρόπο που λειτούργησε η ομάδα τους. Τέλος κάνουν το ατομικό πλάνο δράσης με τρία πράγματα που έχουν αποφασίσει να κάνουν στο μέλλον για να βελτιωθούν. |